CELEX: 32020D0728
Language: hr
Date: 2020-05-29 00:00:00
Title: Provedbena odluka Komisije (EU) 2020/728 оd 29. svibnja 2020. o odobrenju učinkovite generatorske funkcije u 12-voltnim motor-generatorima za upotrebu u određenim osobnim automobilima i lakim gospodarskim vozilima kao inovativne tehnologije u skladu s Uredbom (EU) 2019/631 Europskog parlamenta i Vijeća (Tekst značajan za EGP)

2.6.2020   
               
               
                  HR
               
               
                  Službeni list Europske unije
               
               
                  L 170/21
               
            
         PROVEDBENA ODLUKA KOMISIJE (EU) 2020/728
         оd 29. svibnja 2020.
         o odobrenju učinkovite generatorske funkcije u 12-voltnim motor-generatorima za upotrebu u određenim osobnim automobilima i lakim gospodarskim vozilima kao inovativne tehnologije u skladu s Uredbom (EU) 2019/631 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/631 Europskog parlamenta i Vijeća od 17. travnja 2019. o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br. 510/2011 (1), a posebno njezin članak 11. stavak 4.,
         budući da:
         
                     (1)
                  
                  
                     Proizvođači Bayerische Motoren Werke AG, Daimler AG, FCA Italy S.p.A, Honda Motor Europe Ltd, Hyundai Motor Europe Technical Center GmbH, Jaguar Land Rover LTD, Automobile Citroen, Automobile Peugeot, PSA Automobiles SA, Renault, SEG Automotive Germany GmbH, Volkswagen AG, Volkswagen AG Nutzfahrzeuge i dobavljač Valeo Electrification Systems zajednički su 20. rujna 2019. u skladu s člankom 12.a Provedbene uredbe Komisije (EU) br. 725/2011 (2) podnijeli zahtjev za izmjenu Provedbene odluke Komisije (EU) 2017/785 (3) kako bi se odobrenje inovativne tehnologije proširilo na upotrebu u određenim hibridnim električnim vozilima bez punjenja iz vanjskog izvora (NOVC-HEV) kategorije M1 i u osobnim automobilima koji mogu raditi na određena alternativna goriva.
                  
               
                     (2)
                  
                  
                     Proizvođači Daimler AG, FCA Italy S.p.A, Hyundai Motor Europe Technical Center GmbH, Jaguar Land Rover LTD, Mitsubishi Electric Corporation, Opel Automobile GmbH-PSA, Automobile Citroen, Automobile Peugeot, PSA Automobiles SA, Renault, SEG Automotive Germany GmbH, Volkswagen AG, Volkswagen AG Nutzfahrzeuge i dobavljač Valeo Electrification Systems zajednički su 1. listopada 2019. podnijeli zahtjev da se, u skladu s člankom 11. Uredbe (EU) 2019/631, kao inovativna tehnologija odobri učinkovita generatorska funkcija u 12-voltnim motor-generatorima za upotrebu u određenim lakim gospodarskim vozilima, uključujući određene NOVC-HEV-ove i laka gospodarska vozila koji mogu raditi na određenim alternativnim gorivima.
                  
               
                     (3)
                  
                  
                     12-voltni motor-generator može funkcionirati kao elektromotor koji električnu energiju pretvara u mehaničku ili kao generator koji mehaničku energiju pretvara u električnu, tj. slično kao alternator. Zahtjev za izmjenu i zahtjev za odobrenje odnose se na tehnologiju definiranu kao učinkovita generatorska funkcija 12-voltnog motor-generatora.
                  
               
                     (4)
                  
                  
                     S obzirom na to da se i zahtjev za izmjenu i zahtjev za odobrenje odnose na istu inovativnu tehnologiju te da se na njezinu upotrebu u predmetnim kategorijama vozila primjenjuju isti uvjeti, oba je zahtjeva primjereno razmotriti u jednoj odluci.
                  
               
                     (5)
                  
                  
                     Zahtjev za izmjenu i zahtjev za odobrenje ocijenjeni su u skladu s člankom 11. Uredbe (EU) 2019/631, Provedbenom uredbom (EU) br. 725/2011 i Provedbenom uredbom Komisije (EU) br. 427/2014 (4) te Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 Europskog parlamenta i Vijeća (5) (verzija iz srpnja 2018.) (6). I jedan i drugi ispunjavaju formalne zahtjeve; u skladu s člankom 11. stavkom 3. Uredbe (EU) 2019/631 priloženo im je bilo izvješće o provjeri koje je sastavilo neovisno i certificirano tijelo.
                  
               
                     (6)
                  
                  
                     Učinkovita generatorska funkcija 12-voltnog motor-generatora već je Provedbenom odlukom (EU) 2017/785 odobrena za upotrebu u osobnim vozilima s konvencionalnim motorima s unutarnjim izgaranjem kao inovativna tehnologija koja može smanjiti emisije CO2 na način koji je samo djelomično obuhvaćen mjerenjima koja se provode pri ispitivanju emisija u okviru novog europskog voznog ciklusa utvrđenog u Uredbi Komisije (EZ) br. 692/2008 (7). Ocjena pokazuje da se odobrenom ekoinovacijom emisije CO2 mogu pod istim uvjetima smanjiti i za druge kategorije vozila.
                  
               
                     (7)
                  
                  
                     Točnije, podnositelji zahtjevâ dokazali su da učinkovita generatorska funkcija 12-voltnog motor-generatora može smanjiti emisije CO2 u lakim gospodarskim vozilima s konvencionalnim motorima s unutarnjim izgaranjem na isti način kao i u osobnim automobilima s jednakom vrstom pogona.
                  
               
                     (8)
                  
                  
                     Kad je riječ o NOVC-HEV-ovima kategorija M1 i N1 za koje se u skladu s točkom 5.3.2. Priloga 8. Pravilniku UNECE-a br. 101 (8) mogu koristiti neispravljene izmjerene vrijednosti potrošnje goriva i emisija CO2, primjereno ih je za potrebe ove Odluke smatrati ekvivalentnima vozilima kategorija M1 i N1 s konvencionalnim motorima s unutarnjim izgaranjem.
                  
               
                     (9)
                  
                  
                     Podnositelji zahtjevâ dokazali su da je ispitna metodologija koja je Provedbenom odlukom (EU) 2017/785 utvrđena za ispitivanje ušteda CO2 ostvarenih učinkovitom generatorskom funkcijom u 12-voltnim motor-generatorima u osobnim automobilima s konvencionalnim motorima s unutarnjim izgaranjem primjerena i za utvrđivanje takvih ušteda kad se ta tehnologija koristi u lakim gospodarskim vozilima i određenim NOVC-HEV-ovima kategorija M1 i N1.
                  
               
                     (10)
                  
                  
                     Budući da je udio osobnih automobila i lakih gospodarskih vozila koji mogu raditi na ukapljeni naftni plin (UNP), stlačeni prirodni plin (SPP) ili E85 sve veći, podnositelji zahtjevâ zatražili su da ih se uključi u područje primjene ove Odluke te da se u skladu s tim prilagode neki čimbenici u ispitnoj metodologiji.
                  
               
                     (11)
                  
                  
                     Međutim, gorivo E85 na tržištu Unije u cjelini nije široko dostupno pa ga za potrebe ispitne metodologije ne bi bilo primjereno razlikovati od benzina.
                  
               
                     (12)
                  
                  
                     Kad je riječ o dodavanju postupka uhodavanja motor-generatora u ispitnu metodologiju, u zahtjevu za odobrenje ne navodi se dovoljno precizno kako bi se uhodavanje odvijalo ni kako bi njegov učinak trebalo uzeti u obzir. Štoviše, u ispitnoj metodologiji utvrđenoj u Provedbenoj odluci (EU) 2017/785 već je predviđeno da se takvi učinci, ako je potrebno, mogu uzeti u obzir, i to tako što je propisano da se učinkovitost generatorske funkcije motor-generatora mora mjeriti barem pet puta. Budući da se učinkovitost generatorske funkcije motor-generatora utvrđuje na temelju prosjeka rezultata mjerenja, svi učinci uhodavanja, i pozitivni i negativni, mogu se stoga na odgovarajući način uzeti u obzir u konačnom utvrđivanju učinkovitosti, prema potrebi povećanjem broja mjerenja. Stoga nije primjereno dopuniti ispitnu metodologiju dodatnim posebnim postupkom uhodavanja poput predloženoga u zahtjevima.
                  
               
                     (13)
                  
                  
                     Uzimajući u obzir navedeno, ispitna metodologija iz Provedbene odluke (EU) 2017/785, uz dodatak određenih čimbenika specifičnih za gorivo, primjerena je i za utvrđivanje ušteda CO2 koje se ostvaruju inovativnom tehnologijom ugrađenom u vozila kategorije N1 s motorima s unutarnjim izgaranjem, NOVC-HEV-ove kategorija M1 i N1 te vozila kategorija M1 i N1 koji mogu raditi na određena alternativna goriva.
                  
               
                     (14)
                  
                  
                     Proizvođači bi trebali imati mogućnost da od homologacijskog tijela zatraže certifikaciju ušteda CO2 ostvarenih uporabom inovativne tehnologije ako su ispunjeni uvjeti utvrđeni u ovoj Odluci. U tu bi se svrhu trebali pobrinuti za to da zahtjev za certifikaciju bude popraćen izvješćem o provjeri koje je sastavilo neovisno i certificirano tijelo, a kojim se potvrđuje da je inovativna tehnologija u skladu s uvjetima utvrđenima u ovoj Odluci te da su uštede utvrđene u skladu s ispitnom metodologijom iz ove Odluke.
                  
               
                     (15)
                  
                  
                     Kako bi se olakšalo šire uvođenje inovativne tehnologije u nova vozila, proizvođač bi trebao imati i mogućnost podnošenja jedinstvenog zahtjeva za certifikaciju ušteda CO2 ostvarenih učinkovitim generatorskih funkcijama u više 12-voltnih učinkovitih motor-generatora. Međutim, ako se iskoristi ta mogućnost, trebalo bi se pobrinuti za to da se primijeni mehanizam kojim će se poticati primjena samo najučinkovitijih motor-generatora.
                  
               
                     (16)
                  
                  
                     Homologacijsko tijelo dužno je temeljito provjeriti jesu li za certifikaciju ušteda CO2 ostvarenih upotrebom inovativne tehnologije ispunjeni uvjeti propisani ovom Odlukom. Ako se certifikat izda, odgovorno homologacijsko tijelo dužno je pobrinuti se za to da svi elementi koji se uzimaju u obzir za certificiranje budu zabilježeni u ispitnom izvješću, da se čuvaju zajedno s izvješćem o provjeri te da se te informacije na zahtjev stave na raspolaganje Komisiji.
                  
               
                     (17)
                  
                  
                     Za potrebe određivanja opće oznake ekoinovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ Europskog parlamenta i Vijeća (9) potrebno je utvrditi oznaku koja će se upotrebljavati za ovu inovativnu tehnologiju.
                  
               
                     (18)
                  
                  
                     Sukladnost proizvođača s njihovim specifičnim ciljevima emisija CO2 od 2021. se procjenjuje na temelju emisija CO2 utvrđenih u skladu s Globalno usklađenim ispitnim postupcima za laka vozila (WLTP) iz Uredbe Komisije (EU) 2017/1151 (10). Uštede CO2 ostvarene upotrebom inovativne tehnologije, a certificirane upućivanjem na ovu Odluku, mogu se stoga uzeti u obzir za izračun prosječnih specifičnih emisija CO2 proizvođača samo za kalendarsku godinu 2020.,
                  
               DONIJELA JE OVU ODLUKU:
         
            Članak 1.
            Inovativna tehnologija
            Učinkovita generatorska funkcija koja se koristi u 12-voltnim motor-generatorima, kako je navedeno u Provedbenoj odluci (EU) 2017/785, odobrava se kao inovativna tehnologija u smislu članka 11. Uredbe (EU) 2019/631 (pri čemu je potrebno uzeti u obzir da je samo djelomično obuhvaćena standardnim postupkom ispitivanja utvrđenim u Uredbi (EZ) br. 692/2008) ako su ispunjeni sljedeći uvjeti:
            
                        (a)
                     
                     
                        inovativna tehnologija ugrađena je u laka gospodarska vozila (N1) s motorima s unutarnjim izgaranjem koji rade na benzin, dizel, ukapljeni naftni plin (UNP), stlačeni prirodni plin (SPP) ili E85 odnosno u hibridna električna vozila bez punjenja iz vanjskog izvora (NOVC-HEV-ovi) kategorije M1 ili N1 koja su u skladu s točkom 3. stavka 5.3.2. Priloga 8. Pravilniku br. 101 Gospodarske komisije Ujedinjenih naroda za Europu;
                     
                  
                        (b)
                     
                     
                        učinkovitost generatorske funkcije utvrđuje se prema metodologiji iz Priloga i mora biti barem:
                        
                                    i.
                                 
                                 
                                    73,8 % za vozila na benzin ili E85 koja nemaju turbopuhalo;
                                 
                              
                                    ii.
                                 
                                 
                                    73,4 % za vozila na benzin ili E85 s turbopuhalom;
                                 
                              
                                    iii.
                                 
                                 
                                    74,2 % za vozila na dizel;
                                 
                              
                                    iv.
                                 
                                 
                                    74,6 % za vozila na UNP koja nemaju turbopuhalo;
                                 
                              
                                    v.
                                 
                                 
                                    74,1 % za vozila na UNP s turbopuhalom;
                                 
                              
                                    vi.
                                 
                                 
                                    76,3 % za vozila na SPP koja nemaju turbopuhalo;
                                 
                              
                                    vii.
                                 
                                 
                                    75,7 % za vozila na SPP s turbopuhalom.
                                 
                              
                  
         
            Članak 2.
            Osnovna tehnologija
            Osnovna tehnologija je alternator mase najviše 7 kg i učinkovitosti 67 %.
         
         
            Članak 3.
            Zahtjev za certifikaciju ušteda CO2
            
            
               1.   Proizvođač može upućivanjem na ovu Odluku homologacijskom tijelu podnijeti zahtjev za certifikaciju ušteda CO2 ostvarenih upotrebom tehnologije odobrene u skladu s člankom 1. („inovativna tehnologija”) u jednom ili više 12-voltnih motor-generatora.
            
            
               2.   Proizvođač osigurava da je uz zahtjev za certifikaciju priloženo izvješće o provjeri koje je sastavilo neovisno i certificirano tijelo i u kojem se potvrđuje da su ispunjeni uvjeti iz članka 1.
            
            
               3.   Ako su uštede certificirane u skladu s člankom 3., proizvođač osigurava da se certificirane uštede CO2 i oznaka ekoinovacije iz članka 5. stavka 1. zabilježe u certifikatima o sukladnosti predmetnih vozila.
            
         
         
            Članak 4.
            Certifikacija ušteda CO2
            
            
               1.   Homologacijsko tijelo odgovorno je provjeriti jesu li uštede CO2 ostvarene upotrebom inovativne tehnologije utvrđene korištenjem metodologije navedene u Prilogu.
            
            
               2.   Ako proizvođač podnese zahtjev za certifikaciju ušteda CO2 ostvarenih upotrebom inovativne tehnologije za više 12-voltnih motor-generatora, ali za jednu verziju vozila, homologacijsko tijelo utvrđuje kojim se 12-voltnim motor-generatorom ostvaruje najmanja ušteda CO2. Ta se vrijednost upotrebljava za potrebe stavka 4.
            
            
               3.   Ako se inovativna tehnologija ugrađuje u dvogorivna vozila ili vozila prilagodljiva gorivu, homologacijsko tijelo bilježi uštede CO2 kako slijedi:
               
                           (a)
                        
                        
                           kad je riječ o dvogorivnim vozilima koja rade na benzin i plinovita goriva, uštede CO2 bilježe se s obzirom na UNP ili SPP;
                        
                     
                           (b)
                        
                        
                           kad je riječ vozilima prilagodljivima gorivu koja rade na benzin i E85, uštede CO2 bilježe se s obzirom na benzin.
                        
                     
            
               4.   Homologacijsko tijelo bilježi certificirane uštede CO2 utvrđene u skladu sa stavkom 1. ili 2. i oznaku ekoinovacije iz članka 5. stavka 1. u odgovarajućoj homologacijskoj dokumentaciji.
            
            
               5.   Homologacijsko tijelo u ispitnom izvješću bilježi sve elemente koji su pri certificiranju uzeti u obzir, čuva ih zajedno s izvješćem o provjeri iz članka 3. stavka 2. te navedene informacije na zahtjev stavlja na raspolaganje Komisiji.
            
            
               6.   Homologacijsko tijelo certificira uštede CO2 samo ako ustanovi da inovativna tehnologija ispunjava uvjete iz članka 1. i ako se ostvare uštede od najmanje 1 g CO2/km kako je, kad je riječ o osobnim automobilima, navedeno u članku 9. stavku 1. točki (a) Provedbene uredbe (EU) br. 725/2011, odnosno članku 9. stavku 1. točki (a) Provedbene uredbe (EU) br. 427/2014 kad je riječ o lakim gospodarskim vozilima.
            
         
         
            Članak 5.
            Oznaka ekoinovacije
            
               1.   Inovativnoj tehnologiji odobrenoj ovom Odlukom dodjeljuje se oznaka ekoinovacije br. 30.
            
            
               2.   Certificirane uštede CO2 zabilježene upućivanjem na tu oznaku ekoinovacije mogu se uzeti u obzir samo pri izračunu prosječnih specifičnih emisija proizvođača za kalendarsku godinu 2020.
            
         
         
            Članak 6.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 29. svibnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 111, 25.4.2019., str. 13.
         
         
            (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).
         
            (3)  Provedbena odluka Komisije (EU) 2017/785 оd 5. svibnja 2017. o odobrenju 12-voltnih učinkovitih motor-generatora za upotrebu u osobnim automobilima s konvencionalnim motorima s unutarnjim izgaranjem kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 118, 6.5.2017., str. 20.).
         
            (4)  Provedbena uredba Komisije (EU) br. 427/2014 od 25. travnja 2014. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća (SL L 125, 26.4.2014., str. 57.).
         
            (5)  Uredba (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (SL L 140, 5.6.2009., str. 1.).
         
            (6)  https://circabc.europa.eu/w/browse/f3927eae-29f8-4950-b3b3-d2e700598b52
         
            (7)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i gospodarskih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
         
            (8)  Pravilnik br. 101 Gospodarske komisije Ujedinjenih naroda za Europu (UNECE) – Jedinstvene odredbe o homologaciji osobnih automobila s pogonom isključivo na motor s unutarnjim izgaranjem ili s hibridnim elektropogonom s obzirom na mjerenje emisije ugljičnog dioksida i potrošnje goriva i/ili mjerenje potrošnje električne energije i autonomije kretanja te vozila kategorija M1 i N1 s elektropogonom s obzirom na mjerenje potrošnje električne energije i autonomije kretanja (SL L 138, 26.5.2012., str. 1.).
         
            (9)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).
         
            (10)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe Komisije (EZ) br. 692/2008 (SL L 175, 7.7.2017., str. 1.).
      
      
         
            PRILOG
            METODOLOGIJA ZA UTVRĐIVANJE UŠTEDA CO2 OSTVARENIH UČINKOVITOM GENERATORSKOM FUNKCIJOM U 12-VOLTNIM MOTOR-GENERATORIMA ZA ODREĐENE OSOBNE AUTOMOBILE I LAKA GOSPODARSKA VOZILA
            1.   UVOD
            Kako bi se utvrdile uštede emisija CO2 koje se mogu pripisati učinkovitoj generatorskoj funkciji 12-voltnog motor-generatora (dalje u tekstu „inovativna tehnologija”) za određene osobne automobile (M1) i laka gospodarska vozila (N1) koji ispunjavaju uvjete iz članka 1., potrebno je utvrditi sljedeće:
            
                        1.
                     
                     
                        ispitne uvjete;
                     
                  
                        2.
                     
                     
                        ispitnu opremu;
                     
                  
                        3.
                     
                     
                        način određivanja vršne izlazne snage;
                     
                  
                        4.
                     
                     
                        izračun ušteda CO2;
                     
                  
                        5.
                     
                     
                        izračun statističke pogreške ušteda CO2.
                     
                  2.   SIMBOLI, PARAMETRI I MJERNE JEDINICE
            
               Simboli
            
            
                        
                           
                     
                     
                        –
                     
                     
                        uštede CO2 [g CO2/km]
                     
                  
                        CO2
                        
                     
                     
                        –
                     
                     
                        ugljikov dioksid
                     
                  
                        CF
                     
                     
                        –
                     
                     
                        faktor konverzije iz tablice 3.
                     
                  
                        h
                     
                     
                        –
                     
                     
                        frekvencija iz tablice 1.
                     
                  
                        I
                     
                     
                        –
                     
                     
                        jakost struje pri kojoj se provodi mjerenje [A]
                     
                  
                        m
                     
                     
                        –
                     
                     
                        broj mjerenja uzorka
                     
                  
                        M
                     
                     
                        –
                     
                     
                        zakretni moment [Nm]
                     
                  
                        n
                     
                     
                        –
                     
                     
                        broj okretaja [min–1] iz tablice 1.
                     
                  
                        P
                     
                     
                        –
                     
                     
                        snaga [W]
                     
                  
                        
                           
                     
                     
                        –
                     
                     
                        standardna devijacija učinkovitosti generatorske funkcije 12-voltnog motor-generatora (dalje u tekstu „učinkovitost motor-generatora”) [%]
                     
                  
                        
                           
                     
                     
                        –
                     
                     
                        standardna devijacija srednje vrijednosti učinkovitosti motor-generatora [%]
                     
                  
                        
                           
                     
                     
                        –
                     
                     
                        standardna devijacija ukupnih ušteda CO2 [g CO2/km]
                     
                  
                        U
                     
                     
                        –
                     
                     
                        ispitni napon pri kojem se provodi mjerenje [V]
                     
                  
                        v
                     
                     
                        –
                     
                     
                        srednja brzina vožnje u novom europskom voznom ciklusu (NEDC) [kmh]
                     
                  
                        VPe
                        
                     
                     
                        –
                     
                     
                        potrošnja efektivne energije iz tablice 2.
                     
                  
                        
                           
                     
                     
                        –
                     
                     
                        osjetljivost izračunanih ušteda CO2 u odnosu na učinkovitost motor-generatora
                     
                  
                        Δ
                     
                     
                        –
                     
                     
                        razlika
                     
                  
                        
                           
                     
                     
                        –
                     
                     
                        učinkovitost osnovnog alternatora [%]
                     
                  
                        
                           
                     
                     
                        –
                     
                     
                        učinkovitost motor-generatora [%]
                     
                  
                        
                           
                     
                     
                        –
                     
                     
                        prosječna učinkovitost motor-generatora u radnoj točki i [%]
                     
                  
               Indeksi
            
            Indeks i odnosi se na radnu točku
            Indeks j odnosi se na mjerenje uzorka
            
                        MG
                     
                     
                        –
                     
                     
                        motor-generator
                     
                  
                        m
                     
                     
                        –
                     
                     
                        mehanički
                     
                  
                        RW
                     
                     
                        –
                     
                     
                        stvarni uvjeti
                     
                  
                        TA
                     
                     
                        –
                     
                     
                        homologacijski uvjeti
                     
                  
                        B
                     
                     
                        –
                     
                     
                        osnova
                     
                  3.   UTVRĐIVANJE UČINKOVITOSTI
            Učinkovitost motor-generatora utvrđuje se u skladu s normom ISO 8854:2012, uz iznimku elemenata u ovoj točki.
            Homologacijskom tijelu moraju se dostaviti dokazi o tome da su rasponi brzina učinkovitog 12-voltnog motor-generatora u skladu s onima iz tablice 1. Mjerenja se moraju provesti u različitim radnim točkama prema tablici 1. Jakost struje motor-generatora definira se kao pola nazivne struje za svaku radnu točku. Za svaku se brzinu moraju održavati stalni napon i izlazna struja motor-generatora, a napon mora iznositi 14,3 V.
            
               Tablica 1.
            
            
                        Radna točka
                        i
                     
                     
                        Vrijeme zadržavanja
                        [s]
                     
                     
                        Broj okretaja
                        
                           
                     
                     
                        Frekvencija
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Učinkovitost se na svakoj radnoj točki izračunava prema formuli 1.:
            
               Formula 1.
            
            
               
            Sva mjerenja učinkovitosti moraju se uzastopno provesti najmanje pet (5) puta. Mora se izračunati prosjek mjerenja na svakoj radnoj točki ().
            Učinkovitost motor-generatora () izračunava se prema formuli 2.:
            
               Formula 2.
            
            
               
            Upotrebom motor-generatora ostvaruje se ušteda mehaničke snage u stvarnim () i homologacijskim uvjetima (). Razlika tih dviju ušteda () izračunava se prema formuli 3.:
            
               Formula 3.
            
            
               
            pri čemu se  izračunava prema formuli 4., a  prema formuli 5.
            
               Formula 4.
            
            
               
            
               Formula 5.
            
            
               
            pri čemu je:
            
                        PRW
                        
                     
                     
                        :
                     
                     
                        potrebna snaga u stvarnim uvjetima [W], a iznosi 750 W
                     
                  
                        PTA
                        
                     
                     
                        :
                     
                     
                        potrebna snaga u homologacijskim uvjetima [W], a iznosi 350 W
                     
                  
                        
                           
                     
                     
                        :
                     
                     
                        učinkovitost osnovnog alternatora [%], a iznosi 67 %
                     
                  4.   Izračun ušteda CO2
            
            Uštede CO2 ostvarene generatorskom funkcijom 12-voltnog motor-generatora izračunavaju se prema formuli 6.:
            
               Formula 6.
            
            
               
            pri čemu je:
            
                        v
                     
                     
                        :
                     
                     
                        srednja brzina vožnje u NEDC-u [km/h], a iznosi 33,58 km/h
                     
                  
                        VPe
                        
                     
                     
                        :
                     
                     
                        potrošnja efektivne energije iz tablice 2.
                     
                  
                        CF
                     
                     
                        :
                     
                     
                        faktor konverzije iz tablice 3.
                     
                  
               Tablica 2.
            
            
               Potrošnja efektivne energije
            
            
                        Vrsta motora
                     
                     
                        Potrošnja efektivne energije (Vpe)
                        [1/kWh]
                     
                  
                        Benzin/E85
                     
                     
                        0,264
                     
                  
                        Benzin/E85 turbo
                     
                     
                        0,280
                     
                  
                        Dizel
                     
                     
                        0,220
                     
                  
                        UNP
                     
                     
                        0,342
                     
                  
                        UNP turbo
                     
                     
                        0,363
                     
                  
                         
                     
                     
                        Potrošnja efektivne energije (Vpe)
                        [m3/kWh]
                     
                  
                        SPP (G20)
                     
                     
                        0,259
                     
                  
                        SPP (G20) turbo
                     
                     
                        0,275
                     
                  
               
            
               Tablica 3.
            
            
               Faktor konverzije goriva
            
            
                        Vrsta goriva
                     
                     
                        Faktor konverzije (CF) [g CO2/l]
                     
                  
                        Benzin/E85
                     
                     
                        2 330 
                     
                  
                        Dizel
                     
                     
                        2 640 
                     
                  
                        UNP
                     
                     
                        1 629 
                     
                  
                         
                     
                     
                        Faktor konverzije (CF) [g CO2/m3]
                     
                  
                        SPP (G20)
                     
                     
                        1 795 
                     
                  5.   Izračun statističke pogreške
            Statističke pogreške u rezultatima ispitne metodologije uzrokovane mjerenjima moraju se kvantificirati. Za svaku se radnu točku izračunava standardna devijacija prema formuli 7.:
            
               Formula 7.
            
            
               
            Standardna devijacija učinkovitosti 12-voltnog motor-generatora () izračunava se prema formuli 8.:
            
               Formula 8.
            
            
               
            Standardna devijacija učinkovitosti motor-generatora () dovodi do pogreške u izračunu ušteda CO2 (). Ta se pogreška izračunava prema formuli 9.:
            
               Formula 9.
            
            
               
            6.   STATISTIČKA ZNAČAJNOST
            Za svaki se tip, varijantu i izvedbu vozila s inovativnom tehnologijom mora dokazati da pogreška u uštedama CO2 izračunana prema formuli 9. nije veća od razlike između ukupnih ušteda CO2 i praga najmanje uštede propisanog u članku 9. stavku 1. točki (a) provedbenih uredbi (EU) br. 725/2011 i (EU) br. 427/2014 (vidjeti formulu 10.).
            
               Formula 10.
            
            
               
            pri čemu je:
            
                        MT
                     
                     
                        :
                     
                     
                        minimalni prag [g CO2/km]
                     
                  
                        
                           
                     
                     
                        :
                     
                     
                        ukupne uštede CO2 [g CO2/km]
                     
                  
                        
                           
                     
                     
                        :
                     
                     
                        standardna devijacija ukupnih ušteda CO2 [g CO2/km]
                     
                  
                        
                           
                     
                     
                        :
                     
                     
                        korekcijski koeficijent za CO2 zbog pozitivne razlike u masi (Δm) između motor-generatora i osnovnog alternatora, izračunan prema tablici 4.
                     
                  
               Tablica 4.
            
            
               Korekcijski koeficijent za CO2 zbog dodatne mase
            
            
                        Vrsta goriva
                     
                     Korekcijski koeficijent za CO2
                        
                           )
                  
                        Benzin/E85
                     
                     
                        
                           
                     
                  
                        Dizel
                     
                     
                        
                           
                     
                  
                        UNP
                     
                     
                        
                           
                     
                  
                        SPP
                     
                     
                        
                           
                     
                  U tablici 4. Δm predstavlja povećanje mase zbog ugradnje učinkovitog 12-voltnog motor-generatora. Riječ je o pozitivnoj razlici mase učinkovitog 12-voltnog motor-generatora i osnovnog alternatora. Masa osnovnog alternatora iznosi 7 kg. Dodatnu masu treba provjeriti i potvrditi u izvješću o provjeri koje se homologacijskom tijelu mora dostaviti zajedno sa zahtjevom za certifikaciju.
            7.   12-VOLTNI MOTOR-GENERATORI S UČINKOVITOM GENERATORSKOM FUNKCIJOM KOJI SE UGRAĐUJU U OSOBNE AUTOMOBILE I LAKA GOSPODARSKA VOZILA
            Homologacijsko tijelo certificira uštede CO2 na temelju mjerenja rada 12-voltnog motor-generatora i osnovnog alternatora koja se izvode prema ispitnoj metodologiji iz ovog Priloga. Ako su uštede emisija CO2 ispod praga iz članka 9. stavka 1. točke (a) provedbene uredbe (EU) br. 725/2011 ili (EU) br. 427/2014, primjenjuje se članak 11. stavak 2. drugi podstavak tih uredbi.